
ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 417 

3 Ιουνίου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Κανονισμός λειτουργίας και οργάνωσης των υπηρεσιών 

του Κέντρου Ερευνών για θέματα ισότητας. 1 

Κύρωση Συλλογικής Συμβάσεως Εργασίας Πληρωμά¬ 
των Ρ/Κ Βιομηχανικών Επιχειρήσεων. 2 

Μεταβίβαση αρμοδιοτήτων και δικαιώματος να υπο¬ 
γράφει «Με εντολή Υφυπουργού» στον Πρόεδρο 
του Εθνικού Συμβουλίου Ραδιοτηλεόρασης. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ.ΥΦ. 803 (1) 

Κανονισμός λειτουργίας και οργάνωσης των υπηρεσιών 
του Κέντρου Ερευνών για θέματα ισότητας. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν. 1835/89 (ΦΕΚ 76, Α.) α. 5 παρ. 
4, «Σύσταση Υπουργείου Τουρισμού και ρύθμιση θεμάτων 
δημόσιας διοίκησης». 

2. Τις διατάξεις του Π.Δ. 42/94 (ΦΕΚ 33, Α'), περί «Συ- 
στάσεως Κέντρου Ερευνών για θέματα Ισότητας». 

3. Την Υ.Α. 123/24.11.93 (ΦΕΚ 874 Β730.11.93) με 
την οποία παραχωρούνται αρμοδιότητες στην Υφυπουργό 
Προεδρίας. 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού ούτε του προϋπολογισμού του Κέντρου Ερευ¬ 
νών. 

Την από 11.3.94 αρ. 452 Απόφαση της Υφυπουργού 
Προεδρίας με την οποία διορίστηκε το Δ.Σ. του Κέντρου 
Ερευνών για θέματα Ισότητας, αποφασίζουμε: 

Ο κανονισμός λειτουργίας και οργάνωσης του Κέντρου 
Ερευνών για θέματα ισότητας έχει ως εξής: 

Αρθρο 1 

Διοικούντα όργανα. 

Τα διοικούντα όργανα του ΚΕΘΙ και οι αρμοδιότητες 
τους καθορίζονται από τις διατάξεις των άρθρων 3 επ. του 
Π.Δ. 42/1994 (ΦΕΚ 33. Α', 11.3.94) «Σύσταση Κέντρου 
Ερευνών για θέματα Ισότητας». 


ΥΠΗΡΕΣΙΕΣ ΤΟΥ ΟΡΓΑΝΙΣΜΟΥ 
Αρθρο 2 

Διοικητική Διάρθρωση - Τμήματα του Κέντρου. 

Το Κέντρο αποτελείται από τα εξής τμήματα και υπηρε¬ 
σίες: 

α) Τμήμα Μελετών 

β) Τμήμα Τεκμηρίωσης και πληροφοριακής ανάλυσης 
γ) Τμήμα Πληροφόρησης 
δ) Τμήμα Βιβλιοθήκης 

ε) Τμήμα Επαγγελματικής Κατάρτισης και Επιμόρφω¬ 
σης 

στ) Τμήμα Πληροφόρησης για Ευρωπαϊκά θέματα 
ζ) Τμήμα Οικονομικών Υπηρεσιών 
η) Τμήμα Προσωπικού 
θ) Τμήμα Δημοσίων Σχέσεων 
ι) Νομικό Τ μήμα. 

Σε κάθε Τμήμα του Κέντρου προΐστανται υπάλληλος 
που ορίζεται με απόφαση του Διοικητικού Συμβουλίου. 

Αρθρο 3 

Αρμοδιότητες Τμημάτων 
Α. Τμήμα Μελετών και Ερευνών 

1. Το Τ μήμα μελετών και ερευνών τελεί υπό την εποπτεία 
της Εκτελεστικής Επιτροπής. Στις αρμοδιότητές του περι¬ 
λαμβάνονται η παρακολούθηση, ο συντονισμός και η διε¬ 
νέργεια των μελετών, που αποφασίζονται από την Εκτε¬ 
λεστική Επιτροπή, είτε αυτές διενεργούνται από το μόνιμο 
προσωπικό του Κέντρου είτε από εξωτερικούς ανεξάρτη¬ 
τους ερευνητές/μελετητές ή ανεξάρτητα γραφεία μελε¬ 
τών. 

2. Για την εκπλήρωση του έργου του προβλέποτναι 6 
θέσεις ερευνητικού προσωπικού κατηγορίας ΠΕ με σύμ¬ 
βαση εργασίας αορίστου χρόνου. Η τυχόν κατοχή μετα¬ 
πτυχιακού ή διδακτορικού τίτλου σπουδών συνεκτιμάται 
ως πρόσθετο προσόν. Απαιτείται επίσης η γνώση τουλάχι¬ 
στον μιας ξένης γλώσσας (αγγλικής ή γαλλικής). 

Β. Τμήμα Τεκμηρίωσης 

Το Τμήμα Τεκμηρίωσης τελεί υπό την εποπτεία της 
Εκτελεστικής Επιτροπής. 

1. Στην αρμοδιότητα του τμήματος Τεκμηρίωσης περι¬ 
λαμβάνεται η συλλογή, η διαχείριση, η ανάλυση και επε¬ 
ξεργασία των κάθε είδους πληροφοριών και στοιχείων που 
αφορούν στην απασχόληση των γυναικών, στην επαγγελ- 

ματική κατάρτιση και επιμόρφωση, στην ανεργία στην επι¬ 
χειρηματική δραστηριότητα των γυναικών και τις τοπικές 
προτοβουλίες απασχόλησης, στην ενσωμάτωση των γυ¬ 
ναικών στους τομείς νέων επαγγελμάτων στην κοινωνική 
ασφάλιση και προστασία στην κοινωνική υποδομή και στη 
συλλογή κάθε άλλης κατηγορίας πληροφοριών, που θα 
του αναθέτει το Δ.Σ. μετά από εισήγηση της εκτελεστικής 
επιτροπής και η διάθεση αυτών των πληροφοριών σε κάθε 
ενδιαφερόμενο. 

2. Η συγκέντρωση αυτών των πληροφοριών και στοι¬ 
χείων αποτελεί τη βάση δεδομένων που διαχειρίζεται το 
Τμήμα Τεκμηρίωσης και που προέρχεται από κάθε φύ- 
σεως πηγή πληροφόρησης, στατιστικής και μή. 

3. Για την εκπλήρωση του έργου του τμήματος προβλέ- 
πονται 4 θέσεις προσωπικού της κατηγορίας ΠΕ και 4 ΤΕ 
και 4 θέσεις προσωπικού της κατηγορίας ΜΕ χειριστές 
Η/Υ και προγραμματιστές πληροφορικής, με συμβάσεις 
εργασίας αορίστου χρόνου. 

Γ Τμήμα Πληροφορικής 

1. Τμήμα Πληροφόρησης τελεί υπό την εποπτεία της 
Εκτελεστικής Επιτροπής. Στις αρμοδιότητες του τμήμα¬ 
τος περιλαμβάνονται: 

α) Η παροχή των πληροφοριών για θέματα ενεργειών 
επαγγελματικής κατάρτισης, μέτρων ενίσχυσης στην απα¬ 
σχόληση, δημιουργίας επιχειρήσεων, εξεύρεσης εργα¬ 
σίας. 

β) Η παροχή συμβουλών για προσανατολισμό, ενημέ¬ 
ρωση και στήριξη για θέματα επαγγελματικής κατάρτισης 
και εξεύρεσης εργασίας σε επιλεγμένες κατηγορίες γυ¬ 
ναικών και αντιμετωπίζουν ιδιαίτερες δυσκολίες στην 
ένταξή τους στην αγορά εργασίας (π.χ. μακροχρόνια άνερ¬ 
γες), καθώς και η παροχή συμβουλών και πληροφοριών για 
τη δημιουργία και λειτουργία επιχειρήσεων από γυναί¬ 
κες. 

γ) Η σύνδεση και ανταλλαγή πληροφόρησης και τεκμη¬ 
ρίωσης με Κέντρα και Γ ραφεία Πληροφόρησης συναφούς 
αντικειμένου καθώς και με τα Γ ραφεία Ισότητας των Νο¬ 
μαρχών και των Γ.Γ. Περιφέρειας. 

δ) Η δημιουργία και σύνδεση με δομές άλλων χωρών της 
αλλοδαπής που παρέχουν πληροφορίες και συμβουλές 
για θέματα αγοράς εργασίας. 

ε) Η διαμόρφωση και παραγωγή έντυπου οπτικοακου- 
στικού, πληροφοριακού και εκπαιδευτικού υλικού, σχετι¬ 
κού με τη λειτουργία και τους στόχους του Κέντρου. 

στ) Η συλλογή και διάθεση κάθε είδους πληροφοριών 
και συμβουλών, ποπυ κρίνονται αναγκαίες με απόφαση 
του Δ.Σ. 

2. Για την εκπλήρωση αυτών των λειτουργιών το τμήμα 
στελεχώνεται με 6 υπαλλήλους κατηγορίας ΠΕ ή ΤΕ με 
σύμβαση εργασίας αορίστου χρόνου. 

Απαιτείται επίσης η γνώση τουλάχιστον της αγγλικής ή 
γαλλικής γλώσσας. 

Δ. Τμήμα Βιβλιοθήκης 

Το Τμήμα Βιβλιοθήκης τελεί υπό την εποπτεία της 
Εκτελεστικής Επιτροπής. 

1. Στην αρμοδιότητά του περιλαμβάνεται η κατάταξη, 
συντήρηση, διατήρηση, καταγραφή και αρχειοθέτηση του 
κάθε είδους πληροφοριακού έντυπου ή οπτικοακουστικού 
υλικού, καθώς και βιβλίων μελετών, ερευνών κ.λ.π., του 
Κέντρου, που θα προωθείται προς αυτό από κάθε επιμέ- 
ρους Τμήμα. 

2. Γ ια την εκπλήρωση του έργου του προβλέπονται δύ 


θέσεις βιβλιοθηκονόμων κατηγορίας ΠΕ ή ΤΕ, με γνώση 
μιας τουλάχιστον ξένης γλώσσας αγγλικής ή γαλλικής και η 
γνώση χρήσεως Η/Υ, με σύμβαση εργασίας αορίστου χρό¬ 
νου. 

Ε. Τμήμα Επιμόρφωσης και Επαγγελματικής 
Κατάρτισης 

Το Τμήμα Επιμόρφωσης και Επαγγελματικής Κατάρτι¬ 
σης τελεί υπό την εποπτεία της Εκτελεστικής Επιτρο¬ 
πής. 

1. Στην αρμοδιότητα του περιλαμβάνεται π διοργάνωση 
η υλοποίηση και η αξιολόγηση των προγραμμάτων επιμόρ¬ 
φωσης και κατάρτισης και η εξεύρεση των προγραμμάτων 
επιμόρφωσης και κατάρτισης και η εξεύρεση της υλικοτε- 
χνικής υποδομής για την πραγματοποίησή τους. 

2. Επίσης στην αρμοδιότητά του υπάγεται η εξεύρεση 
επιμορφωτών, η επιλογή των οποίων θα γίνεται, για κάθε 
πρόγραμμα, με απόφαση της Εκτελεστικής Επιτροπής. 
Γ ια την παρακολούθηση κάθε προγράμματος συγκροτεί¬ 
ται Επιτροπή 3ά ίτοο ύστερα από πρόταση της Εκτελεστι¬ 
κής Επιτροπής και του υπεύθυνου του κάθε προγράμμα¬ 
τος. Στην αρμοδιότητά της υπάγεται και η επιλογή των κα- 
ταρτιζομένων. Η συμμετοχή του υπευθύνου του προγράμ¬ 
ματος του τμήματος στην εν λόγω Επιτροπή είναι υποχρε¬ 
ωτική. 

3. Για την εκπλήρωση των αρμοδιοτήτων του το Τμήμα 
στελεχώνεται με 8 υπαλλήλους ΠΕ ή ΤΕ, με σύμβαση ερ¬ 
γασίας αορίστου χρόνου οι οποίοι θα γνωρίζουν τουλάχι¬ 
στον την αγγλική ή γαλλική γλώσσα. 

ΣΤ. Τμήμα Πληροφόρησης για Ευρωπαϊκά θέματα 

Το Τμήμα από τελεί υπό την εποπτεία της Εκτελεστικής 
Επιτροπής. 

1. α. Στην αρμοδιότητά του περιλαμβάνονται η συλλογή, 
επεξεργασία, διάδοση και προώθηση κάθε πληροφορίας, 
έντυπου ή μη υλικού, που αφορά τις κάθε είδους ευρωπαϊ¬ 
κές πρωτοβουλίες, ενέργειες και πολιτικές, προγράμ¬ 
ματα, λήψη νέων μέτρων και ισχύουσα νομοθεσία που εί¬ 
ναι σχετικά με τους σκοπούς της Ευρωπαϊκής Ένωσης. 

Γ ια τους τρόπους προώθησής τους συνεργάζεται άμεσα 
με το τμήμα Δημοσίων Σχέσεων. 

β. Το Τμήμα στελεχώνεται με 2 θέσεις προσωπικού ΠΕ 
ή ΤΕ, με σύμβαση αορίστου χρόνου και με άριστη γνώση 
τουλάχιστον της αγγλικής ή γαλλικής γλώσσας. 

Ζ. Τμήμα Οικονομικών Υπηρεσιών. 

1 Το Τμήμα αυτό υπάγεται άμεσα στον Γεν. Δ/ντή. 

Στην αρμοδιότητά του περιλαμβάνονται η διενέργεια 
κάθε είδους δαπάνης που αποσκοπεί στην εύρρυθμη λει¬ 
τουργία του Κέντρου. Ταυτόχρονα διενεργεί σε συνεργα¬ 
σία με τον Γ εν. Δ/ντή τις τρέχουσες προμήθειες αναλώσι¬ 
μων ή μη υλικών του Κέντρου, η πραγματοποίηση των 
οποίων τελεί κάθε φορά υπό την τελική έγκριση του Γεν. 
Δ/ντή, με την επιφύλαξη της παρ. 2 του αυτού άρθρου Συ¬ 
ντάσσει σε συνεργασία με τον Γενικό Διευθυντή το μη¬ 
νιαίο ταμειακό πρόγραμμα του Κέντρου. 

2. Για τη διενέργεια δαπανών ύψους άνω των 
5.000.000 δρχ. απαιτείται προηγούμενη απόφαση του 
Δ.Σ. και εφαρμόζεται η εκάστοτε ισχύουσα νομοθεσία για 
τις προμήθειες των ΝΠΙΔ. 

Κατά τα λοιπά αρκεί απόφαση του Γενικού Διευθυ¬ 
ντή. 

3. Γ ία την διενέργεια των προμηθειών άνω των 750.000 
ορίζεται κατά περίπτωση τριμελής επιτροπή από το Δ.Σ. 

μετά από εισήγηση του Γεν. Δ/ντή στην οποία προεδρεύει 
ο Γ ενικός Διευθυντής. 

4. Στο Τμήμα διαβιβάζονται για έλεγχο και διεκπεραί¬ 
ωση τα πόσης φύσεως παραστατικά, από τον υπεύθυνο 
χειριστή του κάθε προγράμματος που υλοποιείται από το 
Κέντρο. 

5. Για τη στελέχωση αυτού του Τμήματος προβλέπονται 
4 θέσεις υπαλλήλων ΠΕ και ΤΕ, με σύμβαση εργασίας αο¬ 
ρίστου χρόνου. 

Η. Τμήμα Προσωπικού 

1. Το Τμήμα αυτό υπάγεται άμεσα στον Γενικό Διευθυ¬ 
ντή. 

Στις αρμοδιότητες του περιλαμβάνονται η καθημερινή 
ομαλή λειτουργία των υπηρεσιών του Κέντρου καθώς και 
όλα τα θέματα που αφορούν το μόνιμο ή όχι προσωπικό 
του κέντρου. Το Τμήμα είναι αρμόδιο για κάθε υπηρε¬ 
σιακή μεταβολή του προσωπικού του Κέντρου (προσλή¬ 
ψεις, απολύσεις, προαγωγές, συνάψεις συμβάσεων για 
την πρόσληψη εποχιακού προσωπικού) ύστερα από 
εντολή του Διοικητικού Συμβουλίου και του Γ ενικού Διευ¬ 
θυντή και την παρακολούθηση του υπηρεσιακού καθε¬ 
στώτος όλων των υπαλλήλων του κέντρου. Η κάλυψη των 
αναγκών της λειτουργίας του τμήματος γίνεται από 2 
υπαλλήλους ΠΕ ή ΤΕ και 2 ΜΕ, με σύμβαση εργασίας αο¬ 
ρίστου χρόνου. 

2. Για την γραμματειακή υποστήριξη της λειτουργίας 
του Κέντρου συνιστώνται 3 θέσεις γραμματέων με σύμ¬ 
βαση εργασίας αορίστου χρόνου ανά μία για το γραφείο 
Προέδρου και του Νομικού τμήματος Αντιπροέδρου και 
Γ εν. Διευθυντή. Οι εν λόγω 3 γραμματείς εξυπηρετούν τις 
πιο πάνω υπηρεσίες από κοινού ώστε να υπάρχει αλληλοε- 
νημέρωση, αλληλοκάλυψη και συνέχεια στην εξυπηρέ¬ 
τηση των αναγκών της Διοίκησης καθώς και του Νομικού 
Τμήματος του Κέντρου. 

Επίσης συνιστώνται και άλλες 4 θέσεις γραμματέων για 
την κάλυψη των αναγκών των υπολοίπων τμημάτων με 
σύμβαση εργασίας αορίστου χρόνου. 

Η πλήρωση των θέσεων αυτών γίνεται από την κατηγο¬ 
ρία ΔΕ ΤΕ ή ΠΕ, απαιτείται δε απαραιτήτως η γνώση του¬ 
λάχιστον της αγγλικής γλώσσης, η χρήση Η.Υ. και γραφο¬ 
μηχανής, καθώς και γνώσεις γραμματειακής υποστήρι¬ 
ξης· 

3. συνιστώνται επίσης 2 θέσεις προσωπικού για επιμε¬ 
λητές ΥΕ ή ΔΕ και 1 μόνιμη θέση οδηγού ΥΕ ή ΔΕ με συμ¬ 
βάσεις εργασίας αορίστου χρόνου. 

Το Δ.Σ. έχει την αρμοδιότητα να αποφασίσει, αν οι ανά¬ 
γκες το απαιτούν, την πρόσληψη και άλλων υπαλλήλων 
μετά από αιτιολογημένη εισήγηση του Γεν. Δ/ντή. 

4. Συνιστώνται επίσης 4 θέσεις ΔΕ Διοικητικού για την 
εξυπηρέτηση των αναγκών του Κέντρου με σύμβαση ερ¬ 
γασίας αορίστου χρόνου. Οι δύο εξ αυτών πρέπει να γνω¬ 
ρίζουν επίσης την αγγλική ή γαλλική γλώσσα, καθώς και 2 
θέσεις ΥΕ καθαριστριών με σύμβαση εργασίας αορίστου 
χρόνου. 

θ. Τμήμα Δημοσίων Σχέσεων 

Το τμήμα των Δημοσίων Σχέσεων τελεί υπό την επο- 
πτεία του Δ.Σ. και του Γ ενικού Διευθυντή. Στις αρμοδιότη- 
τές του περιλαμβάνονται η με κάθε τρόπο προώθηση και 
προβολή των σκοπών και έργου του Κέντρου, η μετά από 
απόφαση του Δ.Σ. διοργάνωση σεμιναρίων, ημερίδων, συ¬ 
νεδρίων δεξιώσεων, ανάληψη φιλοξενίας των φιλοξενου¬ 


μένων του Κέντρου, οι μετακινήσεις υπαλλήλων ή ιδιωτών 
στο εσωτερικό και εξωτερικό, την προώθηση των δημο¬ 
σιεύσεων και εκδόσεων του Κέντρου, καθώς και οι μισθώ¬ 
σεις των μεταφορικών μέσων και κάθε άλλη δαπάνη, που 
αφορά την πραγματοποίηση των κάθε είδους διεθνών 
σχέσεων του Κέντρου. Για την κάλυψη των αναγκών του 
προβλέπονται 2 θέσεις ΠΕ ή ΤΕ με γνώση 2 ξένων γλωσ¬ 
σών (εκ των οποίων η μία θα είναι αγγλικά ή γαλλικά) με 
σύμβαση εργασίας αορίστου χρόνου. 

I. Νομικό Τμήμα 

1. Για την κάλυψη και εξυπηρέτηση των αναγκών του 
Κέντρου σε νομικά θέματα προβλέπεται η δυνατότητα 
πρόσληψης με πάγια αντιμισθία ενός δικηγόρου. Το Δ.Σ. 
με απόφασή του μπορεί να αναθέτει υποθέσεις ή διενέρ¬ 
γεια μελετών σχετικών με τους σκοπούς του Κέντρου σε 
δικηγόρους με σύμβαση εντολής. Οι προσλαμβανόμενοι 
πρέπει να έχουν τουλάχιστον δετή πραγματική άσκηση δι¬ 
κηγορίας και να γνωρίζουν τουλάχιστον την αγγλική ή γαλ¬ 
λική γλώσσα. Η ύπαρξη μεταπτυχιακού τίτλου, η γνώση 
δεύτερης ξένης γλώσσας ή η πανεπιστημιακή ιδιότητα συ- 
νεκτιμώνται ως πρόσθετα προσόντα. Η πρόσληψη δικηγό¬ 
ρων γίνεται με απόφαση του Δ.Σ. χωρίς καμμία άλλη διαδι¬ 
κασία και κατά παρέκκλιση των διατάξεων του Ν. 1649/ 
1986. 

2. Το Νομικό Τμήμα υπάγεται απευθείας στον Πρόεδρο 
του Δ.Σ. 

Αρθρο 4 

Υπηρεσιακό Συμβούλιο 

1. Όπου στην κείμενη νομοθεσία προβλέπεται από¬ 
φαση ή γνωμοδότηση Υπηρεσιακού Συμβουλίου, αυτή 
λαμβάνεται από τριμελές Υπηρεσιακό Συμβούλιο το οποίο 
συγκροτείται από τον Γεν. Δ/ντή ως Πρόεδρο, έναν εκ¬ 
πρόσωπο των εργαζομένων του Κέντρου και έναν αιρετό 
εκπρόσωπο που υποδεικνύεται από το Υπουργείο Προε¬ 
δρίας. 

2. Χρέη γραμματείας ασκεί μία από τις γραμματείς του 
Κέντρου που ορίζεται από τον Γενικό Διευθυντή. 

Αρθρο 5 

θέσεις Ειδικών Συμβούλων και Συνεργατών 

1. Συνιστώνται 2 θέσεις ειδικών συμβούλων και 2 θέσεις 
ειδικών συνεργατών, ειδικευμένων σε θέματα του αντικει¬ 
μένου δραστηριότητας του Κέντρου. 

Η κατοχή των πιο πάνω θέσεων δεν είναι ασυμβίβαστη 
με το δικηγορικό λειτούργημα. Οι αποδοχές των ειδικών 
συμβούλων και ειδικών συνεργατών καθορίζονται σε πο¬ 
σοστό 80% και 70% των αποδοχών των υπαλλήλων των α' 
ειδικών θέσεων πλέον των νομίμων επιδομάτων και προ- 
σαυξήσεων. 

2. Επίσης με απόφαση του Δ.Σ. μπορεί να ανατίθεται η 
εκπόνηση συγκεκριμένου έργου, (σύμβαση έργου) για όσο 
χρονικό διάστημα απαιτηθεί και όχι πλέον της τριετίας σε 
ειδικευμένους επιστήμονες κατά παράκληση των διατά¬ 
ξεων του Ν. 2190/1994. 

Αρθρο 6 

Ερευνητικά και Επιμορφωτικά Προγράμματα 

1. Η σύνταξη των ερευνητικών και επιμορφωτηκών προ¬ 
γραμμάτων γίνεται με βάση το γενικό πρόγραμμα δραστη¬ 
ριότητας του Κέντρου. 

Τα ερευνητικά και επιμορφωτικά προγράμματα είναι δυ- 

νατόν να καλύπτουν και ανάγκες φυσικών προσώπων, δη¬ 
μοσίων ή ιδιωτικών φορέων με τη προϋπόθεση, ότι αυτά 
συντάσσονται στο πλαίσιο των σκοπών του Κ.Ε.Θ.Ι. 

2. Η σύνταξη, υποβολή, αξιολόγηση, έγκριση, και αποτί¬ 
μηση καθώς και άλλη σχετική λεπτομέρεια των ερευνητι¬ 
κών προγραμμάτων, αποφασίζονται από το Δ.Σ. του Κέ¬ 
ντρου, ύστερα από εισήγηση της Εκτελεστικής Επιτρο¬ 
πής. 

3. Στις εισηγήσεις της Εκτελεστικής Επιτροπής θα ανα- 
φέρεται και το κόστος των ερευνητικών και επιμορφωτι¬ 
κών προγραμμάτων και το ποσοστό συμμετοχής των εν 
λόγω φορέων στο κόστος. 

ΕΙΔΙΚΕΣ ΔΙΑΤΑΞΕΙΣ 
Αρθρο 7 

1. Το οικονομικό έτος αρχίζει την 1 η Ιανουάριου και λή¬ 
γει την 31 Δεκεμβρίου εκάστου έτους. Κατ’ εξαίρεση το 
τρέχον οικονομικό έτος αρχίζει από τη δημοσίευση της 
απόφασης αυτής στην Εφημερίδα της Κυβερνήσεως και 
λήγει στις 31 Δεκεμβρίου του τρέχοντος έτους 

2. Το Κ.Ε.Θ.Ι. τηρεί τα παρακάτω οικονομικά στοι¬ 
χεία: 

ί) το ημερολόγιο, 

ϋ) το καθολικό, 

ϋϊ) το βιβλίο εγκρίσεων και εντολών πληρωμής στο οποίο 
εμφανίζονται οι μεταβολές των πιστώσεων του προϋπολο¬ 
γισμού κατά κωδικό αριθμό, 

ίν) το βιβλίο επιταγών και εντολών μεταφορών, και 

β) κάθε άλλο στοιχείο που η τήρηση του κατά τους κα¬ 
νόνες της λογιστικής επιστήμης και της πληροφορικής 
επιβάλλεται για την εύχερη παρακολούθηση της οικονομι¬ 
κής διαχείρισης καθώς και τον έλεγχο αυτής από τα αρμό¬ 
δια όργανα του ΚΕΘΙ. 

3. Η ταμειακή διαχείριση του ΚΕΘΙ γίνεται από Τράπε¬ 
ζες που η επιλογή τους αποφασίζεται από το Διοικητικό 
Συμβούλιο, με τήρηση έντοκων λογαριασμών. 

Άρθρο 8 

1. Το Τμήμα Οικονομικών Υπηρεσιών φροντίζει για τη 
σύνταξη του προϋπολογισμού και του ισολογισμού του 
ΚΕΘΙ, σύμφωνα με τις διατάξεις που ισχύουν για τα 
Ν.Π.Δ.Δ. και για την υποβολή αυτών στα αρμόδια όργανα 
για τελική έγκριση. 

Επίσης συντάσσει και την έκθεση οικονομικού απολογι¬ 
σμού των δραστηριοτήτων του Κέντρου. Μετά τη σύνταξή 
τους υποβάλλονται στον Γενικό Διευθυντή για την περαι¬ 
τέρω προώθησή τους στο Διοικητικό Συμβούλιο. 

2. Ο προϋπολογισμός συνοδεύεται από την αναλυτική 
έκθεση στην οποία δικαιολογούνται οι προβλέψεις των 
εσόδων και εξόδων του οργανισμού. 

Κατά τη διάρκεια του οικονομικού έτους είναι δυνατή η 
αναμόρφωση του προϋπολογισμού με απόφαση του διοι¬ 
κητικού συμβουλίου του ΚΕΘΙ, μετά από εισήγηση του 
τμήματος και του Γ ενικού Διευθυντή. 

3. Για εκπαιδευτικές ανταλλαγές, συνέδρια, σεμινάρια, 
δεξιώσεις, φιλοξενίες εκπροσώπων των χωρών μελών της 
Ευρωπαϊκής Ένωσης, και άλλων Διεθνών οργανώσεων και 
οργανισμών και ξένων γενικά χωρών, μετακινήσεις υπαλ¬ 
λήλων ή ιδιωτών στο εσωτερικό και εξωτερικό, δημοσιεύ¬ 
σεις, εκδόσεις, βιβλιοθετήσεις, δημόσιες σχέσεις, μισθώ¬ 
σεις μεταφορικών μέσεων και κάθε άλλη δαπάνη που 
αφορά στις σχέσεις της Ελλάδος με την Ευρωπαϊκή 
Ένωση και τις διεθνείς σχέσεις εγγράφονται κάθε χρόνο 


στον τακτικό προϋπολογισμό του ΚΕΘΙ οι απαραίτητες πι¬ 
στώσεις. 

Αρθρο 9 

Ανάληψη υποχρεώσεων 
Αναγνώριση, Εκκαθάριση και 
Εντολή Πληρωμής Εξόδων 

1. Για την εκτέλεση οποιοσδήποτε δαπάνης του κΕθι 
απαιτείται έγκριση του προέδρου ή του διοικητικού συμ 
βουλίου αυτού ή του εξουσιοδοτημένου οργάνου του 
ΚΕΘΙ, με την επιφύλαξη της διάταξης του αρθρ. 3 παρ Ζ 
εδ. 2) του παρόντος. 

Δεν απαιτείται έγκριση για δαπάνες που προβλέπονται 
από τα εγκεκριμένα προγράμματα προμηθειών καθώς και 
για πάγιες δαπάνες, όπως αποδοχές προσωπικού, μισθώ¬ 
ματα. 

2. Η κατά την προηγούμενη παράγραφο έγκριση παρέ¬ 
χεται με ειδικό έγγραφο που συντάσσεται από την οικονο¬ 
μική υπηρεσία εις διπλούν και περιέχει τα εξής στοιχεία: 

α) Τις διατάξεις των νόμων ή των διοικητικών πράξεων 
στις οποίες στηρίζεται η δαπάνη 
β) Το είδος και την αιτία της δαπάνης, 
γ) Το οικονομικό έτος 

δ) Την προκαλούμενη επιβάρυνση του προϋπολογι¬ 
σμού. 

ε) Τον τίτλο και τον αριθμό του οικείου φορέα 
στ) Τον οικείο κωδικό αριθμό εξόδου 
ζ) Βεβαίωση της οικονομικής υπηρεσίας ότι υπάρχει πί¬ 
στωση και ότι δεν γίνεται υπέρβαση αυτής 

3. Η Οικονομική Υπηρεσία του ΚΕΘΙ υποχρεουται να 
παρακολουθεί την εξέλιξη των αναλαμβανομένων υπο¬ 
χρεώσεων εις βάρος του προϋπολογισμού με την πλήρη 
και άμεση ενημέρωση των σχετικών βιβλίων και λοιπών 
αρχείων και να παρέχει πληροφορίες για το υπόλοιπο των 
εγγεγραμμένων πιστώσεων. 

4. Τα έξοδα του ΚΕΘΙ αναγνωρίζονται και εκκαθαρίζο¬ 
νται από την οικονομική υπηρεσία αυτού. 

5. Για την πληρωμή οιουδήποτε εξόδου του ΚΕΘΙ εκδί- 
δεται από την οικονομική υπηρεσία του ΚΕΘΙ χρηματικό 
ένταλμα πληρωμής, το οποίο υπόκειται σε προληπτικό 
έλεγχο. 

6. Στο χρηματικό ένταλμα πληρωμής αναγράφονται τα 
εξής στοιχεία: 

α) Ο αύξων αριθμός του εντάλματος και ο σχετικός αριθ¬ 
μός πρωτοκόλλου του συνοδεύοντος τα δικαιολογητικά 
εγγράφου. 

β) Το οικονομικό έτος. 

γ) Ο οικονομικός αριθμός του εξόδου στον οποίο κατα¬ 
λογίζεται η δαπάνη. 

δ) Ο φορέας σε βάρος του οποίου εκδίδεται. 
ε) Ο αύξων αριθμός της αναληφθείσας υποχρέωσης, 
στ) Ο αριθμός και η χρονολογία της οικείας απόφασης 
για την εκτέλεση της δαπάνης, 
ζ) Το πληρωτέο ποσό εγγράφως και αριθμητικώς. 
η) Το ονοματεπώνυμο του δικαιούχου και κάθε άλλο 
στοιχείο προσδιοριστικό της ταυτότητάς του, προκειμέ- 
νου δε περί νομικού προσώπου, ο ακριβής τίτλος και η 
έδρα του. 

θ) Πλήρης και σαφής αιτιολογία της πληρωμής, 
ι) Η τράπεζα, ο πιστωτικός οργανισμός ή η ταμιακή υπη¬ 
ρεσία που θα ενεργήσει την πληρωμή, 
ια) Ο τόπος και ο χρόνος έκδοσης, 
ιβ) Οι υπογραφές των αρμοδίων οργάνων, σύμφωνα με 
τον κανονισμό αυτό και τις κείμενες γενικές σχετικές δια¬ 
τάξεις. 

Αρθρο 10 

Το σύνολο των υπηρεσιών του Κέντρου επικοινωνεί με 
αντίστοιχες υπηρεσίες και φορείς του ευρύτερου Δημό¬ 
σιου τομέα και της Ευρωπαϊκής Ένωσης ή Διεθνών Οργα¬ 
νισμών. 

Αρθρο 11 

Η ισχύς των διατάξεων αυτής της απόφασης αρχίζει από 
τη δημοσίευσή της στην Εφημερίδα της Κυβερνήσεως. 

Αθήνα, 24 Μαϊου 1994 

Η ΥΦΥΠΟΥΡΓΟΣ 

ΜΑΡΙΑ ΑΡΣΕΝΗ 

-φ- 

Αριθ. 2324.14/1/94 _ ( 2 ) 

Κύρωση Συλλογικής Συμβάσεως Εργασίας Πληρωμάτων 

Ρ/Κ Βιομηχανικών Επιχειρήσεων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/1944 
«περί Συλλογικών Συμβάσεων εν τη Ναυτική Εργασία», 
όπως έχει τροποποιηθεί και ισχύει σήμερα. 

2. Το αριθ. 21/20.5.1994 έγγραφο του Πανελληνίου 
Σωματείου Ρυμουλκών Βιομηχανίας, με το οποίο υποβλή¬ 
θηκε για κύρωση η από 10.5.1994 Συλλογική Σύμβαση 
Εργασίας των πληρωμάτων Ρυμουλκών Βιομηχανικών Επι¬ 
χειρήσεων, αποφασίζουμε: 

1. Την κύρωση της Συλλογικής Σύμβασης Εργασίας 
Πληρωμάτων Ρυμουλκών Βιομηχανικών Επιχειρήσεων, το 
κείμενο της οποίας υπογράφηκε στις 10.5.1994 από τους 
νομίμους εκπροσώπους: 

α) Του Συνδέσμου Ελληνικών Βιομηχανιών, και 

β) Του Πανελληνίου Σωματείου Ρυμουλκών Βιομηχα¬ 
νίας. 

2. Η ισχύς της Συλλογικής Συμβάσεως, η οποία κυρώνε¬ 
ται με την απόφαση αυτή, αρχίζει από 1.1.1994 και λήγει 
σύμφωνα με τα οριζόμενα σ' αυτή. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

4. Η παρούσα απόφαση με το κείμενο της κυρουμένης 
Συλλογικής Συμβάσεως να δημοσιευθούν στην Εφημε¬ 
ρίδα της Κυβερνήσεως. 

Πειραιάς, 24 Μαϊου 1994 

ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙ ΦΑΡΑΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΠΛΗΡΩΜΑΤΩΝ ΡΥΜΟΥΛΚΩΝ 
ΒΙΟΜΗΧΑΝΙΚΩΝ ΕΠΙΧΕΙΡΗΣΕΩΝ 

Στην Αθήνα σήμερα την 10 Μαϊου 1994, μεταξύ των πα¬ 
ρακάτω συμβαλλομένων αφενός του Ιάσωνος Στράτου, 
Προέδρου του Συνδέσμου Ελληνικών Βιομηχανιών Σπύ- 
ρου Καράγιωργα, Γεωργίου Αθανασόπουλου, Προέδρου 
και Γενικού Γραμματέα αντίστοιχα του Σωματείου με την 
επωνυμία «ΠΑΝΕΛΛΗΝΙΟ ΣΩΜΑΤΕΙΟ ΡΥΜΟΥΛΚΩΝ 
ΒΙΟΜΗΧΑΝΙΑΣ», που όλοι τους είναι νόμιμα εξουσιοδοτη¬ 
μένοι για την υπογραφή της παρούσας Συλλογικής Σύμβα¬ 


σης Εργασίας, συμφωνούνται και γίνονται αποδεκτά τα 
ακόλουθα: 

Άρθρο 1 

1. Αναγνωρίζεται και συμφωνείται ότι οι εργασίες των 
Ρυμουλκών των Βιομηχανικών επιχειρήσεων είναι εντε¬ 
λώς διαφορετικές από τις εργασίες των Ρυμουλκών των 
λιμένων Εσωτερικού. 

2. Για τον λόγο αυτό καταρτίζεται η παρούσα Συλλογική 
Σύμβαση Εργασίας, η οποία δεσμεύει από τη μια μεριά τις 
Βιομηχανικές Επιχειρήσεις που λειτουργούν στην Ελλάδα 
και διαθέτουν ρυμουλκά, και από την άλλη τα πληρώματα 
των Ρυμουλκών αυτών. 

3. Στην έννοια του όρου πληρώματα περιλαμβάνονται 
αυτοί που αναφέρονται στο άρθρο 3 της παρούσας. 

Άρθρο 2 

1. Η εβδομαδιαία απασχόληση των πληρωμάτων των ρυ¬ 
μουλκών των βιομηχανικών επιχειρήσεων καθορίζεται σε 
40 ώρες, οι οποίες κατανέμονται ανάλογα στις ημέρες της 
εβδομάδας από Δευτέρα μέχρι και Παρασκευή. Είναι δε το 
ωράριο αυτό αντίστοιχο με το ακολουθούμενο από το υπό¬ 
λοιπο εργατοτεχνικό προσωπικό της κάθε βιομηχανικής 
επιχείρησης. 

2. Αναγνωρίζεται, ότι είναι υποχρέωση των πληρωμά¬ 
των, λόγω της φύσης της εργασίας τους, να εργάζονται το 
Σάββατο, τις Κυριακές και τις αργίες, εφόσον τους ζητη¬ 
θεί κατά τη λήξη της εργασίας της τελευταίας εργάσιμης 
ημέρας. 

3. Όσοι εργάζονται το Σάββατο, λαμβάνουν προσαύ- 
ξηση 75% επί του ωρομισθίου, που είναι ίσο με το 1/ 

166,667 του μηνιαίου μισθού τους, για τις ώρες εργασίας 
που πραγματοποίησαν. 

4. Αναγνωρίζεται ότι η απασχόληση των πληρωμάτων 
των ρυμουλκών, εφόσον εργασθούν το Σάββατο, την Κυ¬ 
ριακή και τις αργίες, δεν θα είναι λιγότερο από πέντε ώρες 
για κάθε ημέρα. 

5. Η απασχόληση των πληρωμάτων των ρυμουλκών 
κατά το Σάββατο, τις Κυριακές ή τις αργίες, θα κατανέμε- 
ται, εφόσον τούτο είναι δυνατόν, ισομερώς σε όλα τα ρυ¬ 
μουλκά. 

Άρθρο 3 

1. Με βάση την ημερήσια εργασία που καθορίζεται στο 
άρθρο 2 παρ. 1 της παρούσας, οι βασικοί μηνιαίοι μισθοί 
των πληρωμάτων των ρυμουλκών διαμορφώνονται ως 
εξής: 


Ειδικότητα Βασικός μηνιαίος μισθός 

1.1.1994 1.7.94 


Κυβερνήτης 

184.730 

195.820 

Προϊστάμενος 

Μηχανικός 

183.180 

194.170 

Υφιστάμενος 

Μηχανικός 

163.280 

173.080 

Λιπαντής 

156.270 

165.650 

Ναύτης 

152.930 

162.110 


Οι παραπάνω αναφερόμενοι μηνιαίοι μισθοί αυξάνονται 
για το 1995 κατά το ποσοστό του τιμαρίθμου που θα προ- 
βλεφθεί επισήμως για το έτος αυτό και θα περιληφθεί 
στον Κρατικό Προϋπολογισμό για το 1995, προσαυξημένο 
κατά μία ποσοστιαία μονάδα. Πιο συγκεκριμένα, το ποσο¬ 
στό του τιμαρίθμου με την επιπλέον μονάδα θα δοθεί σε 

δύο ισόποσες δόσεις την 1.1.1995 και την 1.7.1995. 

Εάν ο Δείκτης Τιμών Καταναλωτή από τον Δεκέμβριο 
1993 έως τον Δεκέμβριο 1994 ξεπεράσει το 12% τότε το 
επιπλέον του 12% και μέχρι το 14,5% ποσοστό θα δοθεί 
ως αύξηση των ημερομισθίων της παρούσας ΣΣΕ την 
1 7 1995 σωρευτικά με την αύξηση εκείνης της περιόδου. 

Επίσης εάν ο Δείκτης Τιμών Καταναλωτή από τον Δε¬ 
κέμβριο 1994 έως τον Δεκέμβριο 1995 ξεπεράσει το πο¬ 
σοστό του τιμαρίθμου που θα έχει προβλεφθεί για την ίδια 
χρονική περίοδο, προσαυξημένο κατά την μία επιπλέον 
μονάδα, τότε το πέραν αυτού του ύψους ποσοστό θα δο¬ 
θεί για ανάλογη αναπροσαρμογή των ημερομισθίων την 
1.1.1996. Το επιπλέον αυτό ποσοστό δεν θα ξεπεράσει 
το 30% του σημείου εκκίνησης του υπερβάλλοντος. 

2. Στον Κυβερνήτη και στον Προϊστάμενο Μηχανικό χο¬ 
ρηγείται επιπλέον δρχ. 6.000 σαν σταθερό μηνιαίο επί¬ 
δομα, το οποίο δεν συνυπολογίζεται στο βαθικό μηνιαίο 
μισθό και στις επ’ αυτού τυχόν προσαυξήσεις. 

3. Όσοι αμείβονται με ημερομίσθιο θα παίρνουν σαν 
ημερομίσθιο το 1/25 του βασικού μηνιαίου μισθού που, 
κατά τα παραπάνω αντιστοιχεί στην ειδικότητά τους. 

Αρθρο 4 

1. Τα πληρώματα των ρυμουλκών κατατάσσονται από τη 
βιομηχανική επιχείρηση σε βάρδιες, όπως αυτές ακολου¬ 
θούνται από το υπόλοιπο εργατοτεχνικό προσωπικό της, 
το δε ωράριό τους συμπίπτει με την έναρξη και τη λήξη της 
βάρδιας στην οποία κατατάγηκαν. 

2. Τόπος εργασίας είναι το ρυμουλκό. Οι εργαζόμενοι 
είναι υποχρεωμένοι να βρίσκονται κατά την έναρξη της 
βάρδιας πάνω στο ρυμουλκό και να φεύγουν από αυτό 
κατά τη λήξη της βάρδιας. Χρόνος μετάβασης και επι¬ 
στροφής από το ρυμουλκό δεν θεωρείται χρόνος εργα¬ 
σίας. 

3. Η βιομηχανική επιχείρηση δικαιούται πάντοτε ελεύ¬ 
θερα να μεταθέτει τα πληρώματα από ρυμουλκό σε ρυ¬ 
μουλκό και από βάρδια σε βάρδια, ανάλογα με τις ανάγκες 
που παρουσιάζονται κάθε φορά. 

Αρθρο 5 

1. Εφόσον τα πληρώματα διαταχθούν να εργασθούν 
πέρα από το ημερήσιο ωράριο που καθορίζεται από την 
επιχείρηση, υποχρεούνται να προσφέρουν υπερωριακή 
εργασία, αντί ωρομισθίοου που είναι ίσο με το 1/166,667 
του μηνιαίου μισθού τους, προσαυξημένου κατά 75%. 

2. Αυτοί που δεν εκτελούν διατεταγμένη εργασία, δεν 
αμείβονται για όσο χρόνο θα παρέμειναν τυχόν στους τό¬ 
πους εργασίας. 

Αρθρο 6 

1. Αυτοί που εργάζονται κατά τις νυκτερινές ώρες 
(22.00 - 06.00) παίρνουν προσαύξηση από 25% στα ωρο¬ 
μίσθια που αντιστοιχούν στις νυκτερινές ώρες εργασίας 
που πραγματοποίησαν. 

2. Η εργασία κατά τη νύκτα, στην οποία συμπεριλαμβά- 
νεται και η υπερωριακή εργασία, είναι υποχρεωτική. 

Αρθρο 7 

1. Αυτοί που εργάζονται Κυριακές ή αργίες, παίρνουν 
προσαύξηση 100% επί του ωρομισθίου, που είναι ίσο με 
το 1/166,667 του μηνιαίου μισθού τους, όπως ορίζεται 
από το άρθρο 3 της παρούσας Συλλογικής Σύμβασης Ερ¬ 
γασίας για τις ώρες εργασίας που πραγματοποίησαν. 


2. Σαν ημέρες αργίας καθορίζονται οι παρακάτω: 

Η 1 η του έτους 
Τα θροφάνεια 
Η ίοι ι Μαρτίου 
Η Καθαρά Δευτέρα 
Η 1η Μπΐου 
Η Μεγάλη Παρασκευή 
Η Δευτέρα του Πάσχα 
Η Γιορτή της Κοιμήσεως της Θεοτόκου 
Η 28η Οκτωβρίου 
Τα Χριστούγεννα 
Η 2η Ημέρα των Χριστουγέννων 
Η Γ ιορτή του Αγίου Νικολάου. 

Άρθρο 8 

1. Όσοι συμπληρώνουν ένα έτος συνεχούς εργασίας 
στην ίδια βιομηχανική επιχείρηση, δικαιούνται 30 συνεχείς 
ημέρες με πλήρεις αποδοχές άδεια, στις οποίες περιλαμ¬ 
βάνονται και οι αργίες που αναφέρονται στο άρθρο 7 παρ. 
2, τα Σάββατα και οι Κυριακές. Στην περίπτωση που οι 
υπαγόμενοι σ’ αυτήν την Σ.Σ.Ε. έχουν συμπληρώσει 25 
χρόνια απασχόλησης σ’ οποιονδήποτε εργοδότη δικαιού¬ 
νται 25 εργάσιμες ημέρες άδεια σε περίπτωση πενθήμε¬ 
ρης εργασίας ή 30 εργάσιμες ημέρες σε περίπτωση εξαή- 
μερης εργασίας. 

2. Σ’ αυτούς που δικαιούνται άδεια με πλήρεις αποδο¬ 
χές καταβάλλεται επιπλέον και επίδομα άδειας, που είναι 
ίσο με το μισό των μηνιαίων αποδοχών τους. 

3. Η χορήγηση της άδειας με αποδοχές καθορίζεται 
ανάλογα με τις ανάγκες της βιομηχανικής επιχείρησης. Η 
μη χορήγηση αδείας με αποδοχές έναντι καταβολής της 
νόμιμης αποζημίωσης, απαγορεύεται. 

4. Όσοι αποχωρούν πριν συμπληρώσουν ένα χρόνο συ¬ 
νεχούς υπηρεσίας στην ίδια βιομηχανική επιχείρηση, δι¬ 
καιούνται οαν αποζημίωση αδείας, τις τακτικές αποδοχές 
δυόμιση ημερών, για κάθε μήνα εργασίας, όπως επίσης 
και επίδομα αδείας ίσο με τις αποδοχές της άδειας, που 
δεν μπορεί όμως να υπερβεί τα 13 ημερομίσθια ή το μισό 
του μηνιαίου μισθού 

5. Σε περίπτωση καταγγελίας της σύμβασης εργασίας 
ισχύουν οι διατάξεις που προβλέπονται από τη σχετική 
Ναυτική νομοθεσία ή τις ισχύουσες Συλλογικές Συμβάσεις 
Εργασίας ή διμερείς συμφωνίες ή το έθιμο κάθε επιχείρη¬ 
σης. 

6.0 χρόνος της ετήσιας άδειας με αποδοχές θεωρείται 
σαν διακοπή λόγω αδείας από την εργασία. 

7. Η επιχείρηση υποχρεούται να ξανατοποθετήσει τον 
εργαζόμενο που τελειώνει την άδειά του στο ίδιο ή σε 
άλλο ρυμουλκό. Σε περίπτωση που στο διάστημα της 
αδείας του εργαζομένου μειωθεί ο αριθμός των ρυμουλ¬ 
κών και κατά συνέπεια και ο αριθμός των πληρωμάτων, η 
επιχείρηση υπόσχεται να καταβάλει κάθε προσπάθεια να 
του εξασφαλίσει εργασία, εφόσον είναι δυνατόν, μέσα 
στην ίδια επιχείρηση. 

Άρθρο 9 

1. Τα πληρώματα των ρυμουλκών οφείλουν να εκτελούν 
πρόθυμα και ευσυνείδητα την αποστολή τους και την ερ¬ 
γασία τους και υποχρεούνται ιδιαίτερα στην καλή συντή¬ 
ρηση των σκαφών τους κατά τις ώρες της απραξίας και της 
παραμονής τους σ' αυτά, ακόμη δε στην άρτια και χωρίς 
καμία κωλυσιεργία εκτέλεση των εντολών που λαμβάνουν 
για την κάλυψη των αναγκών σε όλο τ&24ωρο, με τις 
προϋποθέσεις της παρούσας και ιδιαίτερα για την εξυπη- 



ρέτηση εκτάκτων αναγκών (παροχή βοήθειας κλπ.). 

2. Σε περίπτωση έκτακτης ανάγκης, παρκαγιάς ή δυ¬ 
σμενών καιρικών συνθηκών, τα πληρώματα μόλις ειδιποιη- 
θούν, ανεξάρτητα από ημέρα και ώρα, υποχρεούνται να 
προσέλθουν αμέσως στα σκάφη τους και να προσφέρουν 
τις υπηρεσίες τους. 

3. Τα πληρώματα ρυμουλκών που δουλεύουν στις νυ¬ 
κτερινές βάρδιες οφείλουν να παραμένουν άγρυπνα κατά 
τη διάρκεια της βάρδιάς τους. 

4. Γενικά, τα πληρώματα των ρυμουλκών υποχρεούνται 
να συμβάλλουν για την ομαλή και σύμφωνα με τη ναυτική 
τέχνη και εμπειρία διαξαγωγή της υπηρεσίας τους για την 
εκπλήρωση της αποστολής των ρυμουλκών. 

Αρθρο 10 

1. Στα πληρώματα των ρυμουλκών χορηγείται από τη 
βιομηχανική επιχείρηση από μία φόρμα εργασίας ανά εξά¬ 
μηνο, ένα αδιάβροχο και ένα ζευγάρι παπούτσια που ανή¬ 
κουν στον εργοδότη και αντικαθίστανται όχι νωρίτερα από 
το έτος όταν φθαρούν. Επίσης χορηγείται ένα ζευγάρι γά¬ 
ντια εργασίας ανά τετράμηνο, με την προϋπόθεση ότι θα 
παραδοθούν τα φθαρμένα. 

2. Αυτοί που τους χορηγούνται τα παραπάνω είδη υπο- 
χρεουνται να τα διατηρούν σε καλή κατάσταση. 

1 Εργαζόμενοι και εργαζόμενες, που συνάπτουν ,α μ 
δικαιούνται να πόρους άδεια γάμου πέντε (5) εργάσιμων 
ημερών με αποδοχές η οποία δεν συμψηφίζεται με την 
ετήσια κανονική άδεια που προβλέπεται από τον Α.Ν. 
539/45. Σε περίπτωση γεννήσεως τέκνου ο πατέρας δι¬ 
καιούται μία ημέρα άδεια με αποδοχές για κάθε τέκνο. 

2. Οι μητέρες εργαζόμενες δικαιούνται για τον θηλα¬ 
σμό και τις αυξημένες φροντίδες, που απαιτούνται για την 
ανατροφή του παιδιού επί χρονικό διάστημά δυο ετών απο 
τον τοκετό, είτε να διακόπτουν την εργασία τους για μια 
ωρα κάθε μέρα, είτε να προσέρχονται αργότερα, είτε να 
αποχωρούν νωρίτερα κατά μία ώρα κάθε μέρα. Ύστερα 
από συμφωνία των μερών η μείωση του χρόνου εργασίας 
μπορεί να ορίζεται σε δύο ώρες επί ένα χρόνο μετά τον το¬ 
κετό. 

Την άδεια απουσίας για λόγους φροντίδας του παιδιού 
μπορεί εναλλακτικά να ζητήσει ο άνδρας, εφόσον δεν κά¬ 
νει χρήση ατής η εργαζόμενη μητέρα. Στις περιπτώσεις 
αυτές θα πρέπει ο άνδρας να προσκομίσει στην επιχεί¬ 
ρηση που απασχολείται βεβαίωση από τον εργοδότη του 
άτι η ίδια δεν λαμβάνει την άδεια θηλασμού και φροντίδας 
παιδιών. * 


Αρθρο 11 

Ο Κανονισμός Εργασίας που ισχύει κάθε φορά στην 
Βιομηχανική Επιχείρηση εφαρμόζεται και γαι τα πληρώ¬ 
ματα των ρυμουλκών. 

Άρθρο 12 

1. Οι εργαζόμενοι στην ανοική θάλασσα, για οκτάωρο 
εργασία, αμείβονται όπως καθορίζεται στο άρθρο 3. 

2. Οι εργαζόμενοι στην ανοικτή θάλασσα, εφόσον πραγ¬ 
ματοποιήσουν υπερωριακή εργασία, αμοίβονται όπως κα¬ 
θορίζεται στο άρθρο 5. 

3. Οι εργαζόμενοι στην ανοικτή θάλασσα δικαιούνται 
της τροφοδοσίας σε είδος που προβλέπεται από το νόμο, 
για όσο χρόνο βρίσκονται σε ανοικτή θάλασσα. 


Το μειωμένο ωράριο για την φροντίδα του παιδιού θεω- 
ρείται και αμείβεται ως χρόνος εργασίας. 

Άρθρο 16 

Τα πληρώματα των ρυμουλκών είναι ναυτικοί που έχει σ’ 
αυτούς εφαρμογή η ναυτική νομοθεσία, ανεξάρτητα από 
το εάν ορισμένοι από τα πληρώματα είναι ή θέλουν να είναι 
ασφαλισμένοι στο ΙΚΑ λόγω έλλειψης προσωρινά ναυτι¬ 
κού φυλλαδίου. 

Άρθρο 17 

Σε περίπτωση ατυχήματος ή ασθένειας, καταβάλλονται 
οι καθοριζόμενες από τη σχετική Ναυτική Νομοθεσία 
αποδοχές και λοιπές αποζημιώσεις. 


Άρθρο 13 

Στα πληρώματα των ρυμουλκών καταβάλλονται τα κα¬ 
θοριζόμενα από τις σχετικές υπουργικές αποφάσεις του 
Υπουργείου Εμπορικής Ναυτιλίας, Δώρα Χριστουγέννων - 
Νέου Έτους και Πάσχα. 


Οι αναλογίες κρατήσεων προς τα ασφαλιστικά ταμεία 
ΝΑΤ, ΤΗΛΚΕΝ, ΤΠΚΕΝ και ΙΚΑ βαρύνουν τον εργοδότη 
και τον εργαζόμενο, κατά τη νόμιμη αναλογία. * 

Άρθρο 19 


Άρθρο 14 

1. Στα πληρώματα των ρυμουλκών που έχουν συμπλη¬ 
ρώσει ή που συμπληρώνουν τριετή υπηρεσία σε ρυμουλκά 
της ίδιας βιομηχανικής επιχείρησης, χορηγείται επίδομα 
πολυετούς υπηρεσίας, σε ποσοστό 5% επί του βασικού 
μηνιαίου μισθού τους όπως διαμορφώνεται στο άρθρο 3 
αυτής της Σ.Σ.Ε. με τις ανά εξάμηνο διακρίσεις για κάθε 
τριετία και μέχρι έξι (6) τριετίες το ανώτερο. 

2. Χορηγείται επίσης στα πληρώματα των ρυμουλκών 
επίδομα γάμου σε ποσοστό 10% υπολογιζόμενο ομοίως 
στους βασικούς μισθούς. 

3. Σ’ αυτούς που λαμβάνουν μισθούς μεγαλύτερους απ’ 
αυτούς που καθορίζονται από την παρούσα Σ.Σ.Ε. και ει¬ 
δικά στο παραπάνω απ’ αυτό που ισχύει ή πρόκεται να 
ισχυσει νόμιμο κατώτατο όριο, περιλαμβάνονται και συμ¬ 
ψηφίζονται τα παραπάνω επιδόματα. 


Αποδοχές ανώτερες στο σύνολό τους από αυτές που 
καθορίζει η παρούσα συλλογική σύμβαση ή ευνοϊκώτεροι 
όροι εργασίας, που προβλέπεται από νόμους, διατάγματα 
εσωτερικούς κανονισμούς, έθιμα ή ατομικές συμβάσεις 
εργασίας, δεν θίγονται από τις διατάξεις της παρούσας. 

Άρθρο 20 

1. Η παρούσα Σ.Σ.Ε. με τις παραπάνω διακρίσεις θα 
ισχύει από 1.1.1994. 

2. Η καταγγελία της παρούσας σύμβασης προϋποθέτει 
τετράμηνη προειδοποίηση από αυτόν που την καταγγέλει, 
για να υπάρξει επαρκής χρόνος συνεννόησης. 

Υστερα από όσα πιο πάνω συμφωνήθηκαν, συντάχθηκε 
σε πίστωση η παρούσα η οποία υπογράφεται όπως ακο¬ 
λουθεί, θα υποβληθεί δε αρμόδια για να κυρωθεί. 

ΤΑ ΣΥΜΒΑΛΛΟΜΕΝΑ ΜΕΡΗ 

Αριθ. 10908 (3) 

Μεταβίβαση αρμοδιοτήτων και δικαιώματος να υπογράφει 
«Με εντολή Υφυπουργού» στον Πρόεδρο του Εθνικού 
Συμβουλίου Ραδιοτηλεόρασης. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη για τις διατάξεις: 

1. α) Του άρθρου 29 του Ν. 1558/85 «Κυβέρνηση και 
Κυβερνητικά Όργανα» (ΦΕΚ 137/Α ). 

β) Του Π. Δ/τος 455/93 με το οποίο διορίστηκε Υφυ¬ 
πουργός Προεδρίας της Κυβέρνησης ο Ευάγγελος Βενι- 
ζέλος (Α7189). 

γ) Του Ν.Δ. 216/1974 «περί συστάσεως του Υπουρ¬ 
γείου Προεδρίας Κυβερνήσεως». 

δ) Του Ν. 506/93 «περί ρυθμίσεως θεμάτων τινών της 
Γενικής Γραμματείας Τύπου και Πληροφοριών». 

ε) Του Π. Δ/τος 258/93 «περί Οργανισμού της Γενικής 
Γραμματείας Τύπου και Πληροφοριών του Υπουργείου 
Προεδρίας της Κυβέρνησης» (ΦΕΚ 112/Α793). 

στ) Του άρθρου 28 του Ν. 1941/91 «Τροποποίηση δια¬ 
τάξεων του Ποινικού Κώδικα», του Κώδικα Ποινικής Δικο¬ 
νομίας και άλλες διατάξεις». 

ζ) Του άρθρου 27 του Ν. 2081 (ΦΕΚ 154/Α ) με το 
οποίο προστέθηκε άρθρο 29Α στο Ν. 1558/85 και το γε¬ 
γονός ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού. 

η) Του Ν. 2173/93 (ΦΕΚ 208/93) «Ανασυγκρότηση του 
Εθνικού Συμβουλίου Ραδιοτηλεόρασης, ίδρυση της Εθνι¬ 
κής Επιτροπής Ηλεκτρονικών Μέσων Επικοινωνίας και άλ¬ 
λες διατάξεις». 

2. Την κοινή απόφαση του Πρωθυπουργού και Υπουρ¬ 
γού Προεδρίας της Κυβέρνησης αρ. 21563/Ζ/18.10.93 
«Καθορισμός αρμοδιοτήτων του Υφυπουργού Προε¬ 
δρίας της Κυβέρνησης Ευάγγελου Βενιζέλου» (Β7827). 

3. Την αριθ. 24447/Ε/30.11.93 κοινή απόφαση του 
Υπουργού και του Υφυπουργού Προεδρίας Κυβερνήσεως 
με την οποία εξαιρέθηκαν διοικητικές πράξεις και έγ¬ 


γραφα από τις ρυθμίσεις της παρ. 1 του άρθρου 81 του Ν. 
1892/90 «για τον εκσυγχρονισμό και την ανάπτυξη και άλ¬ 
λες διαιαξεις». 

4. Την πράξη 83 της 22ης Ιουλίου 1992 «τροποποίηση 
της ΠΥΣ 103/91 «Αρμοδιότητες Γενικών Γραμματέων σε 
θέματα κατάστασης προσωπικού». 

5. Την αρ. 24060/2/5654/26.11.93 (ΦΕΚ 872/ 
26.11.93) απόφαση «Μεταβίβαση της αρμοδιότητας να 
υπογράφουν «Με εντολή Υφυπουργού» στο Γ ενικό Γ ραμ- 
ματέα της ΓΓΤΠ, στο Γενικό Δ/ντή και στους Προϊσταμέ¬ 
νους των Οργανικών Μονάδων (Δ/νσεων, Τμημάτων, αυ¬ 
τοτελών Γραφείων) των υπηρεσιών της ΓΓΤΠ του ΥΠΠΚ», 
αποφασίζουμε: 

Μεταβιβάζουμε στον Πρόεδρο του Εθνικού Συμβουλίου 
Ραδιοτηλεόρασης ή τον νόμιμο αναπληρωτή του την εξου¬ 
σία να υπογράφει «Με εντολή Υφυπουργού» τις πράξεις 
που αφορούν τα παρακάτω θέματα: 

1. Την υπηρεσιακή κατάσταση του υπηρετούντος με 
οποιαδήποτε σχέση προσωπικού που είναι τοποθετημένο 
στο Εθνικό Συμβούλιο Ραδιοτηλεόρασης. 

2. Αποφάσεις και εντολές που αφορούν δαπάνες, 
εγκρίσεις, κατανομή χρηματοδοτήσεων δημοσίων διαγω¬ 
νισμών προχείρων ή δι’ απ’ ευθείας αναθέσεων, αποφά¬ 
σεις κατακύρωσης αποτελεσμάτων διαγωνισμών και συμ¬ 
βάσεις, αυξομείωση πιστώσεων προϋπολογισμού, εγ¬ 
γραφή πιστώσεων από το αποθεματικό μέσω Υπουργείου 
Οικονομικών, καθώς και κάθε σχετική δαπάνη που αφορά 
το Εθνικό Συμβούλιο Ραδιοτηλεόρασης μέχρι του ποσού 
του ενός εκατομμυρίου (1.000.000) δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 1994 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


